युरो २०२० : स्लोभाकियासँग पोल्यान्ड स्तब्ध
 स्लोभाकियाले युरोपियन च्याम्पियनसिपको समूह ‘ई’ को खेलमा पोल्यान्डमाथि स्तब्धपूर्ण विजय हात पारेको छ ।
सेन्ट पिटर्सबर्ग —  स्लोभाकियाले युरोपियन च्याम्पियनसिपको समूह ‘ई’ को खेलमा पोल्यान्डमाथि स्तब्धपूर्ण विजय हात पारेको छ ।मिलान क्रिनिएरले पेनाल्टी बक्सभित्रबाट ६९ औं मिनेटमा गोल गर्दै विश्व वरीयतामा ३६ औं स्थानमा रहेको स्लोभाकियालाई २-१ ले विजय दिलाएका हुन् ।स्लोभाकियाले १८ औं मिनेटमा अग्रता लिएको थियो । रोबर्ट मारको प्रहार पोल्याण्डका गोलरक्षक वोज्सिइच सज्याकजेस्कीले बचाउन खोज्दा उनलाई नै लागेर गोल भएको थियो । मध्यान्तरपछिको पहिलो मिनेटमै आरामदायी फिनिसमा क्यारोल लिनेटीले गोल गर्दै पोल्यान्डलाई बराबरीमा ल्याएका थिए ।पोल्यान्डका मिडफिल्डर ग्रजगोर्ज क्रिचोविएकले दोस्रो पहेलो कार्ड पाउँदै मैदान छाडेपछि स्लोभाकिया खेलमा हावी भएको थियो र पुन: अग्रता बनाउन टोलीलाई धेरै समय लागेन । 